CELEX: 62011TN0569
Language: el
Date: 2011-11-04 00:00:00
Title: Υπόθεση T-569/11: Προσφυγή της 4ης Νοεμβρίου 2011 — Gitana κατά ΓΕΕΑ — Rosenruist (GITANA)

7.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 6/22
            
         Προσφυγή της 4ης Νοεμβρίου 2011 — Gitana κατά ΓΕΕΑ — Rosenruist (GITANA)
   (Υπόθεση T-569/11)
   2012/C 6/41
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Gitana SA (Pregny-Chambésy, Ελβετία) (εκπρόσωπος: F. Benech, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Rosenruist — Gestão e serviços, Lda (Funchal, Madeira)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 4ης Αυγούστου 2011 στην υπόθεση R 1825/2007-1, και να εγκρίνει την καταχώριση του υπ’ αριθ. 3063344 κοινοτικού σήματος «GITANA» για όλα τα προϊόντα των κλάσεων 18 και 25· και
            
         
               —
            
            
               να καταδικάσει το καθού στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το εικονιστικό σήμα «GITANA», για προϊόντα και υπηρεσίες των κλάσεων 14, 16, 18, 21, 24, 25, 34 έως 36 και 38 — Κοινοτικό σήμα υπ’ αριθ. 3063344
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Καταχωρισμένο υπ’ αριθ. 1609312 κοινοτικό εικονιστικό σήμα «KITANA», για προϊόντα της κλάσεως 25· καταχωρισμένο υπ’ αριθ. W00555706 διεθνές εικονιστικό σήμα «KITANA», για προϊόντα των κλάσεων 18 και 25· καταχωρισμένο υπ’ αριθ. 531768 ιταλικό εικονιστικό σήμα «KITANA», για προϊόντα των κλάσεων 18 και 25
   
      Απόφαση του τμήματος ανακοπών: Μερική απόρριψη της αιτήσεως για την καταχώριση κοινοτικού σήματος
   
      Απόφαση του τμήματος προσφυγών: Μερική ακύρωση της αποφάσεως του τμήματος ανακοπών και απόρριψη της προσφυγής κατά τα λοιπά
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού 207/2009 του Συμβουλίου καθόσον το τμήμα προσφυγών έκρινε πεπλανημένα ότι υφίσταται κίνδυνος συγχύσεως μεταξύ των αντιπαρατιθέμενων σημάτων.